armvectores/hy_wikipedia_2023 huggingface dataset:
Ռեֆլեքսային աղեղ

Ռեֆլեկտոր աղեղ, կառույցների ամբողջություն, որով իրականացվում են ռեֆլեքսները։
Պարզագույն ռեֆլեքսային աղեղը ներառում է հինգ օղակ։

ընկալիչ
զգայական նյարդ
կենտրոնական նյարդային համակարգի որոշակի հատված
շարժողական նյարդ
աշխատող օրգանԳրգռիչի ազդեցությունից զգացող նյարդաբջիջների վերջույթներում (ընկալիչներում) առաջացող դրդումը կենտրոնաձիգ նյարդաթելերով փոխանցվում է միջադիր նյարդաբջիջներին, այնուհետև հաղորդվում գործադիր (շարժիչ կամ հյութազատիչ) նյարդաբջիջներին, որոնց կենտրոնախույս թելերով այն տարածվում է դեպի համապատասխան օրգանը՝ առաջացնելով այս կամ այն ռեակցիան։ Դրդումը մեկ նյարդաբջջից մյուսին հաղորդվում է հատուկ միջնեյրոնային կապերի՝ սինապսների միջոցով։ Ամենապարզ Ռեֆլեկտոր աղետ կազմված է երկու՝ զգացող և շարժիչ նեյրոններից։ Ռեֆլեքսների հիմնական մասը կազմվում է բազմանեյրոն աղեղներից (դրդումը զգացող նեյրոններից հաղորդվում է մի քանի միջադիր նեյրոնների, սրանցից էլ միևնույն կամ տարբեր գործադիր նեյրոնների)։ Ռեֆլեկտոր աղետները հաճախ լինում են բազմահարկ բնույթի, այսինքն՝ նյարդային կենտրոնում առաջացած դրդումը միջնեյրոնային կապերի միջոցով տարածվում է այլ կենտրոններ։ Այդ պատճառով որևէ ընկալչական դաշտ գրգռելիս պատասխան ռեֆլեքսը լինում է ծավալուն, հաճախ ընդգրկելով թե՝ մարմնական, թե՝ վեգետատիվ ռեակցիաներ։ Պարզված է, որ ռեֆլեքսի ընթացքում աշխատող ծայրամասային օրգանից դեպի կենտրոնական նյարդային համակարգ հետադարձ գրգիռներ են գնում, որոնք տեղեկություն են հաղորդում ռեֆլեքսի ընթացքի մասին։ Դրանից ելնելով առաջարկում են Ռեֆլեկտոր աղետ հասկացությունը փոխարինել ռեֆլեկտոր օղակ հասկացությամբ և ռեֆլեքսի կառուցվածքային հիմքը դիտել ոչ թե որպես բաց աղեղ (զգացող դաշտանյարդային կենտրոնաշխա֊տող օրգան), այլ որպես փակ օղակ (զգացող դաշտանյարդային կենտրոնաշխատող օրգան նյարդային կենտրոն)։


== Արտաքին հղումներ ==
Overview at rutgers.edu (with animation) Archived 2006-09-05 at the Wayback Machine.
Tutorial at wisc-online.com
Տավուշի մարզպետ

Տավուշի մարզպետ, Հայաստանի Հանրապետության մարզերից մեկի՝ Տավուշի մարզի գործադիր իշխանությունների ղեկավարի պաշտոն։


== Մարզպետների ցանկ ==


== Ծանոթագրություններ ==

Կաղապար:Տավուշի մարզպետներ
Կորի (Սևերեկի գավառ)

Անվան այլ կիրառումների համար տե՛ս՝ Կորի (այլ կիրառումներ)Կորի, գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։


== Պատմամշակութային կառույցներ ==
Կորին ուներ հայկական եկեղեցի, որը կառուցվել էր 1327 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Քվեդա Իփարի

Քվեդա Իփարի (վրաց.՝ ქვედა იფარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 33 մարդ։


== Ծանոթագրություններ ==
Գոնզագա (Բրազիլիա)

Գոնզագա (պորտ.՝ Gonzaga), համայնք Բրազիլիայում՝ Մինաս Ժերայս նահանգի կազմում։ Գտնվում է Վալւ դու Րիու Դոսի նահանգում։ Մտնում է Գուանյաինս գավառի կազմի մեջ։ Բնակչությունը կազմում է 5380 մարդ՝ 2006 թվականի տվյալներով։ Գրավում է 210,673 կմ2 տարածք։ Բնակչության խտությունը կազմում է՝ 25,5 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.279.426,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.038,57 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,646 (տվյալները ՄԱԿ-ի զարգացման ծրագրի)։
Սալիցոլե

Սալիցոլե  (իտալերեն՝ Salizzole), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 3755 մարդ։ Խտությունը կազմում է 125 մարդ/կմ²։ Տարածքը գրավում է 30,65 կմ²։ Փոստային ինդեքս՝ 37056։ Հեռախոսային կոդ՝ 045։


== Արտաքին հղումներ ==
http://www.triveneto.it/salizzole/ Archived 2001-05-04 at the Wayback Machine.


== Ծանոթագրություններ ==
Պեգնիցի Ռյոթենբախ

Պեգնիցի Ռյոթենբախ (գերմ.՝ Röthenbach an der Pegnitz), կոմունա Գերմանիայում՝ Բավարիա երկրամասի Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 11 826 մարդ (դեկտեմբերի 31, 2010)։ Զբաղեցնում է 14,27 կմ² մակերես։ Պաշտոնական կոդ՝ 09 5 74 152։ Բաղկացած է 26 համայնքներից։


== Ծանոթագրություններ ==


== Արտաքին հղումներ ==
Պաշտոնական կայք
Մեծ բիզնես (ֆիլմ)

«Մեծ բիզնես» ( անգլ.՝ Big Business),  ռեժիսոր՝ Դժիմա Աբրահամսայի ընտանեկան կատակերգություն։


== Սյուժե ==
1950-ականներին Շելթոն գործարարների ընտանիքը մեկնում է քաղաքից դուրս՝ հանգստանալու։  Այդ ժամանակ տիկին Շելթոնը սկսում է ծննդաբերել։ Նա և իր ամուսինը մեկնում են առաջին իսկ պատահած հիվանդանոցը, առաջին իսկ պատահած գյուղում։ Որպեսզի տիկին Շելթոնին ընդունեն ծննդատանը, պարոն Շելթոնը գնում է տեղի կահույքի գործարանը։ Հենց այդ ժամանակ հենց այդ նույն գյուղում գյուղի բնակչուհի Ռատլիֆֆի մոտ նույնպես սկսվում է ծննդաբերությունը։ Երկու կանանց մոտ էլ ծնվում են երկու աղջիկ երկվորյակներ։ Այս ամենը այսպես էլ կավարտվեր, եթե կույր մանկաբարձուհին չշփոթեր նորածինների օրորոցների տեղերը։ Գյուղացի ծնողները որոշեցին անվանել իրենց աղջիկներին ճիշտ նույն անուններով ինչ և իրենց քաղաքաբնակ «գործընկերները»։ Չնկատելով փոխանակությունը, նրանք մեծացնում են աղջիկներին։
Տարիներ անց քաղաքաբնակ կանայք՝ Սեդին և Ռոուզը դառնում են իրենց հոր «Մորամեկս» ընկերության  սեփականատերերը։ Նրանք որոշում են վաճառել այն նույն կահույքի գործարան, որը  յուր ժամանակ գնել էր իրենց հայրը, որպեսզի իր երեխաները լույս աշխարհ գային ոչ թե անտառում, այլ՝ հիվանդանոցում։ Մինչդեռ այդ նույն ժամանակ գյուղացի «երկվորյակները»՝ Սեդին և Ռոուզը տեղեկանում են այդ պլանների մասին և որոշում են գնալ Նյու-Յորք, որպեսզի դաս տան նրանց։ Շուտով կանայք հանդիպում են միմյանց «Պլազա հյուրանոցում» և իմանում ամբողջ ճշմարտությունը։ Երեք քույրերը դեմ են կահույքի գործարանի ոչնչացմանը, բացի քաղաքանակ Սեդիից։ Խորամանկության շնորհիվ երեք «քույրերին» հաջողվում է պահպանել գործարանը․․․


== Դերակատարներ ==
Բեթ Միլդեր - Սեդի Ռաթլիֆ /Սեդի Շելթոն
Լիլի Թոմլին - Ռոուզ Ռաթլիֆ /Ռոուզ Շելթոն
Ֆրեդ Ուորդ - Ռոն Դիմիկ
Էդվարդ Հերման - Գրեհեմ Շերբուրն
Միշել Պլաչիդ - Ֆաբիո Ալբերիչի
Դանիել Դժերոլ - Չուկ
Բարի Պրայմուս - Մայքլ
Մայքլ Գրոս
Դժո Գրիֆազի
Դեբորա Ռաշ


== Արտադրություն ==
Սկզբից սցենարը գրվել էր Գոլդի Հոունի և Բարբրա Ստրեյզանդի համար, սակայն անհայտ պատճառներով նրանք հրաժարվեցին մասնակցել նարահանումներին։ Նկարահանումները պետք է տեղի ունենային «Պլազա» հյուրանոցում, բայց ֆիլմը ստեղծողներին այդպես էլ չհաջողվեց ստանալ թույլատվություն նկարահանումները անց կացնել հյուրանոցի շենքում։ Կառուցվեցին տաղավարներ՝ գրեթե նույն ճշգրտությամբ պատճենելով դալիճը, լյուքս-համարներ և հյուրանոցի այլ վայրեր։ Նկարահանումների մեծ մասը տեղի են ունեցել Նյու Յորկում և Արևմտյան Վիրջինիաում։


== Հետաքրքիր փաստեր ==
Սեդիի դերը ի սկզբանե հասցեագրված էր Բարբրա Ստրեյզանդին, իսկ Ռոուզի դերը՝ Գոլդի Հոունին
Ֆիլմը ստացել է տարվա ամենալավ կոմեդիայի կոչումը
Այս ֆիլմը հավաքել է ավելի քան 40 միլիոն դոլար կինոթատրոններում
Փորձագետների կարծիքով ֆիլմը հաջողության է հասել ռեժիսոր Դժիմա Աբրահամսայի որակյալ աշխատանքի, Բեթ Միդլերի ու Լիլի Թոմլինի գերազանց խաղի շնորհիվ։


== Սաունդթրեք ==
Սթիվ Ուինվուդ — «Higher Love»
«Little Ole Lady»
Բեննի Գուդմեն — «Sing, Sing, Sing»
Pennies from Heaven
Բենսոն Դժորդժ — «On Broadway»
The Trinidad Serenaders Steel Band — «Music Box Dancer»
«Reilly Theme»
«I’m in the Mood for Love»


== Հղումներ ==
«Մեծ բիզնես»(անգլ.) ֆիլմը Internet Movie Database կայքում
«Մեծ բիզնես»(անգլ.) ֆիլմը allmovie կայքում:
«Մեծ բիզնես»(անգլ.) ֆիլմը Box Office Mojo  կայքում
«Մեծ բիզնես»(անգլ.) ֆիլմը Rotten Tomatoes կայքում
Աղմկային բաղաձայններ

Աղմկային բաղաձայններ, այն բաղաձայնները, որոնք ամբողջությամբ կազմված են աղմուկից կամ որոնց մեջ գերիշխում է աղմուկը։ Հայերենում, բացի ձայնավորներից և ձայնորդներից մնացած բոլոր հնչյուններն աղմկային են։ Հնչյունաբանության մեջ տարբերում են խուլ աղմկային բաղաձայններ և ձայնեղ աղմկային բաղաձայններ։
Աղմկային բաղաձայնները կամ հնչյուններն առաջանում են, երբ օդի հոսքի առջև ինչ-որ պատնեշ է հայտնվում, որը ձայնային անցուղում առաջացնում է օդի ճնշում։ Այս հնչյունների արտաբերումը ենթադրում է ձայնային անցուղու մասնավոր կամ ամբողջական փակում՝ փոփոխություններ, որոնց ժամանակ առաջանում է շփում։
Խուլ բաղաձայնները կարող են լինել՝ պայթական, պայթաշփական, շփական և հպանցումային։


== Ծանոթագրություններ ==
Օլշանկա (գյուղ, Կռիժոպոլի շրջան)

Անվան այլ կիրառումների համար տե՛ս՝ ՕլշանկաՕլշանկա (ուկրաիներեն՝ Вільшанка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1500 թվականին։
2001 թվականի տվյալներով Օլշանկա գյուղում բնակվում էր 1 640 մարդ։ Բնակավայրը զբաղեցնում է 7,2 կմ² տարածք։ Բնակչության խտությունը կազմում էր 227,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Հովսեփյան (այլ կիրառումներ)

Հովհաննես Հովսեփյան անունը կարող է վերաբերել հետևյալ անձանց.

Հովհաննես Արամի Հովսեփյան (օգոստոսի 10, 1926, Մալիշկա, Վայոց ձորի մարզ, Հայաստան, ԽՍՀՄ), հայ իրավաբան։ Իրավաբանական գիտությունների դոկտոր (1981), պրոֆեսոր (1988)։
Հովհաննես Աշոտի Հովսեփյան (հունվարի 28, 1973, Իջևան, Հայաստան, ԽՍՀՄ), ՀՀ պետական և քաղաքական գործիչ, ՀՀ Նախագահի վերահսկողական ծառայության նախկին ղեկավար։
Լոգինովկա (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԼոգինովկաԼոգինովկա (ռուս.՝ Логиновка), գյուղ Ռուսաստանի, Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրոպայում սովորական զինված ուժերի վերաբերյալ պայմանագիր

Եվրոպայում սովորական զինված ուժերի վերաբերյալ պայմանագիր, ՍԶՈՒ (անգլ.՝ Treaty on Conventional Armed Forces in Europe, CFE), Սառը պատերազմի վերջին տարիներին համաձայնեցված և կնքված պայմանագիրը, որով սահմանվել են Եվրոպայում (Ատլանյան օվկիանոսից մինչև Ուրալյան լեռներ) սովորական ռազմական տեխնիկայի առանցքային տեսակների համընդհանուր սահմանափակումները և ավելցուկի ոչնչացումը։ Պայմանագիրը ամրագրում էր մասնակից պետությունների «երկու խմբերի»՝ ՆԱՏՕ-ի և Վարշավյան պայմանագրի համար հավասար սահմանափակումներ։ 2007 թվականին Ռուսաստանը կասեցրել է իր անդամակցությունը պայմանագրին, իսկ 2015 թվականի մարտի 10-ին հղում կատարելով ՆԱՏՕ-ի կողմից պայմանագրի փաստացի խախտմանը, պաշտոնապես հայտարարել է, որ «ամբողջությամբ» դադարեցնում է իր մասնակցությունը պայմանագրին հաջորդ օրվանից։


== Տես նաև ==
Բուդապեշտի գագաթնաժողով
Հելսինկիի եզրափակիչ ակտ


== Ծանոթագրություններ ==


== Արտաքին հղումներ ==
The Conventional Armed Forces in Europe (CFE) Treaty at a Glance — Arms Control Association
Text of the treaty — United States Department of State
Official signatures and ratifications Archived 2013-06-20 at Archive.is.
History of NATO – the Atlantic Alliance - UK Government site
Russia intends to leave CFE 26 April 2007
Statement by Russia's Ministry of Foreign Affairs Regarding Suspension by RF of CFE Treaty
'Kremlin tears up arms pact with NATO', the Observer
The Cornerstone Crumbles, the eXile
Key Facts About the CFE Treaty and Agreement on Adaptation - U.S. Mission to the OSCE
Ռասվետ (Ցելինսկի շրջան)

Անվան այլ կիրառումների համար տե՛ս՝ Ռասվետ (այլ կիրառումներ)Ռասվետ (ռուս.՝ Рассвет), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Դոնի յուղատու մշակաբույսերի փորձարարական կայանի շենք

Դոնի յուղատու մշակաբույսերի փորձարարական կայանի շենք (ռուս.՝ Здание Донской опытной станции масличных культур), շենք Ռուսաստանի Դոնի Ռոստով քաղաքում, որը կառուցվել է 1910-ական թվականներին։ Գտնվում է Գյուղատնտեսական նրբանցք, շենք 6, լիտեր A հասցեով։ 20-րդ դարի սկզբից այս շենքը պատկանում էր Ռոստով-Նախիջևանի փորձարարական գյուղատնտեսական կայանին, որը հետագայում վերանվանվեց Դոնի յուղատու մշակաբույսերի փորձարարական կայանի։ 1918-1974 թվականներին այս շենքում աշխատել է սելեկցիոներ գիտնական Լեոնիդ Աֆանասևիչ Ժդանովը։ Դոնի յուղատու մշակաբույսերի փորձարարական կայանի շենքն ունի տարածաշրջանային նշանակության մշակութային ժառանգության օբյեկտի կարգավիճակ։


== Ճարտարապետություն ==
Շինությունը գտնվում է բակում, գլխավոր ճակատն ուղղված է դեպի հարավ։ Աղյուսե կառույցն ունի փոփոխական հարկայնություն և L-աձև հատակագիծ։ Սանդղասրահին հարում են աշխատանքային տարածքներով միջանցքները։ Շենքի հիմնական երկհարկանի ծավալն ավարտվում է ձեղնահարկ ունեցող քառալանջ տանիքով։ Գլխավոր ճակատը զարդարված է միջհարկային գոտիով, պրոֆիլավորված քիվով և որմնասյուներով։ Լուսամուտատեղերը զարդարված են երեսկալներով, պատուհանագոգերի ներդիրներով և կողպեքային քարերով։ Գլխավոր մուտքն ընդգծված է երեսկալով։
1976 թվականին շենքի պատին փակցվել է հուշատախտակ հետևյալ տեքստով. «1924-1974 թվականներին այս շենքում աշխատել է ականավոր սելեկցիոներ, Սոցիալիստական աշխատանքի հերոս, ՌԽՖՍՀ գիտության վաստակավոր գործիչ, պետական մրցանակի դափնեկիր, գյուղատնտեսական գիտությունների ակադեմիայի իսկական անդամ, ակադեմիկոս, պրոֆեսոր Ժդանով Լեոնիդ Աֆանասևիչը»։ Հուշատախտակի տեքստն այնքան էլ ճշգրիտ չէ, քանի որ Ժդանովը Ռոստով-Նախիջևանի փորձարարական կայանում սկսել է աշխատել դեռևս 1918 թվականին։ Նա դաշտային տնտեսության բաժնի վարիչն էր։
Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 հրամանով Դոնի յուղատու մշակաբույսերի փորձարարական կայանի շենքը վերցվել է պետական պաշտպանության տակ որպես տարածաշրջանային նշանակության մշակութային ժառանգության օբյեկտ։


== Ծանոթագրություններ ==


== Գրականություն ==
Гегузин И. Страницы ростовской летописи. — Ростов-на-Дону, 1983. — С. 95—97.
Путями познания. — Ростов-на-Дону, 1985. — С. 80—86.
Ալբու (գյուղ, Ալբու շրջան)

Անվան այլ կիրառումների համար տե՛ս՝ Ալբու (այլ կիրառումներ)Ալբու (էստ․՝ Albu), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 277 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պանրով ապուր

Պանրով ապուր, ապուրի տեսակ, որի հիմնական բաղադրիչը համարվում է պանիրը։ Այս ապուրի գաղափարը եկել է պանիրի ջրում եռացնելուց որը տալիս է ապուրին յուրահատուկ համ և բարձր սննդային արժեք։ Պանրով ապուրի բաղադրության մեջ կարող է մտնել սոխ, գազար, կարտոֆիլ, նեխուր, սունկ, կարագ, կաթ, մսի արգանակ և այլն։ Պատրաստման համար օգտագործում են պանրի տարբեր տեսակներ, հալած պանիր, չեդդեր պանիր, հոլանդական պանիր և այլն։
Հաճախ այն մատուցում են սուխարիների հետ, որոնք պատրաստված են սպիտակ հացից։


== Ծանոթագրություններ ==


== Արտաքին հղումներ ==
Պանրով ապուրի բաղադրատոմս (ռուս.)
Կանդի

Կանդի (անգլ.՝ Kandy), քաղաք Շրի Լանկայում, Կենտրոնական նահանգի վարչական կենտրոնը։ Կառուցվել է 14-րդ դարում։ Կղզու ամենահին մայրաքաղաքներից մեկն է։
Հայտնի է որպես բուդդայական սրբավայր։ Այստեղ է գտնվում Բուդդա Զուբայի տաճարը։ 1988 թվականին դարձել է ՅՈՒՆԵՍԿՕ-ի անդամ։


== Անվանում ==
Անվանումն առաջացել է սինհալի լեզվի Կանդի՝ «լեռ» բառից (քաղաքը տեղայակված է լեռան վրա)։ Տեղացիները քաղաքն անվանում են Մահա Նուվարա՝ սինհալի լեզվով՝ «Մեծ քաղաք»։


== Պատմություն ==
14-րդ դար - քաղաքի հիմնադրումը.
1952 թվական - «Բուդդայի ատամ» սրբավայրը տեղափոխվել է Կանդի և այն դարձել է մայրաքաղաք.
1761-1767 թվականներ - Պատերազմ հոլանդացիների դեմ, որոնք գրավել էին կղզու ափերը։ Արդյունքում կղզու բնակիչներին հաջողվեց պահպանել անկախությունը թագավորության կենտրոնական շրջանում.
1803 թվական - Բրիտանացիների ներխուժման հաջողությամբ կասեցումը.
1815 թվական - Պայմանագիր է կնքվում Բրիտանական թագավորության հետ, ըստ որի Կանդին դառնում է Բրիտանական թագավորության մաս.


== Ծանոթագրություններ ==
Ռազմակաճակատային թերթեր

Ռազմաճակատային թերթեր, «Հայրենական մեծ պատերազմի» տարիներին (1941—45) տարբեր պարբերականությամբ հրատարակություններ, որոնք լույս են ընծայվել բրիգադներում, դիվիզիաներում, կորպուսներում, նավատորմիղներում, բանակներում, նավատորմերում ու ռազմաճակատներում, ինչպես նաև կարմիր բանակի ու ռազմածովային նավատորմի կենտրոնական օրգաններում։ 
1942 թվականին ԽՄԿԿ Կենտկոմի պրոպագանդայի վարչությունն ու կարմիր բանակի գլխավոր քաղաքական վարչությունը հաստատեցին ռազմաճակատում զինվորական թղթակիցների աշխատանքի կանոնադրությունը։1943 թվականի մայիսի 24-ին ԽՄԿԿ Կենտկոմը որոշում ընդունեց կարմիր բանակում կուսակցական ու կոմերիտական կազմակերպությունների կառուցվածքը վերանայելու և ռազմաճակատային թերթերի դերը ուժեղացնելու մասին։ Խնդիր դրվեց թերթերը դարձնել քաղդաստիարակչական աշխատանքի ու մարտական փորձի պրոպագանդման կարևոր կենտրոններ։ 
1943 թվականին գործող բանակում հրատարակվում էր 728 անուն թերթ (128-ը ամենօրյա, 600-ը՝ երկօրյա)։ 1941—42-ի ձմռանը պարտիզանական միավորումներն ու օկուպացված տերիտորիաներում գործող ընդհատակյա կուսակցական կազմակերպությունները տպագրական եղանակով հրատարակում էին 20 թերթ, 1943—44-ին դրանց թիվը հասել է 270-ի։ Ռազմաճակատային թերթ ղեկավարում էին համապատասխան զորամասերի ու միավորումների քաղաքական բաժինները և վարչությունները, ընդհանուր ղեկավարությունն իրականացնում էր կարմիր բանակի ու ռազմածովային նավատորմի գլխավոր քաղաքական վարչությունը։ 
Լույս էին տեսնում հայերեն «Մարտական դրոշով», «Հանուն հայրենիքի», «Կարմիր զինվոր», «Հայկական սնայպեր», ռուսերեն «Վորոշիլովեց» («Ворошиловец») և այլ թերթեր։
Վերխնի Ֆրոլովսկի

Վերխնի Ֆրոլովսկի (ռուս.՝ Верхний Фроловский, բաշկիրերեն՝ Үрге Фроловка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվիա Ֆեդերիչի

Սիլվիա Ֆեդերիչի (անգլ.՝ Silvia Federiciապրիլի 24, 1942(1942-04-24), Պարմա, Էմիլիա Ռոմանիա, Իտալիայի թագավորություն), ամերիկացի գիտնական, մանկավարժ և ակտիվիստ, որն ներկայացնում է ծայրահեղ ավտոնոմիստական և ֆեմինիստական մարքսիստական շարժումը։ Նա համարվում է Հոֆստերի համալսարանի պատվավոր դասախոս և խորհրդի անդամ, որտեղ նա սոցիոլոգիայի դասախոս էր։ Երկար տարիներ նա դասավանդում էր Նիգերիայում, Աֆրիկայում ակադեմիական ազատության կոմիտեի համահիմնադիրն է և Midnight Notes Collective կոլլեկտիվի անդամ։


== Կենսագրություն ==
Ֆեդերիչին մեծացել է Իտալիայում և 1967 թվականին տեղափոխվել Միացյալ նահանգներ, որպեսզի ընդունվի փիլիսոփայության ասպիրանտուրա Բուֆֆալոյի համալսարանում։ Նա դասավանդում էր Նիգերիայի Պորտ-Հարքորտ համալսարանում, և եղել է դոցենտ, իսկ ավելի ուշ` Հոֆստերի համալսարանում քաղաքական փիլիսոփայության և միջազգային հարաբերությունների պրոֆեսոր։
Նա Միջազգային Ֆեմինիստական Միության համահիմնադիրն է, «Աշխատավարձ տնային գործերի դիմաց» (Wages for housework) շարժման կազմակերպիչը, և մասնակցում է Midnight Notes Collective: Նա հիմնադիրեց Աֆրիկայում ակադեմիական ազատության կոմիտեն։ 1995 թվականին նա դարձավ Ռադիկալ Փիլիսոփայության Միության (Radical Philosophy Association (RPA)) համահիմնադիրներից մեկը,  նախագիծ` ուղղված մահապատժի դեմ։


== Գիտական ներդրում ==
Ֆեդերիչիի առավել հայտնի աշխատությունն է «Կալիբանը և վհուկը. Կանայք, մարմինը և նախնական կուտակումը» (Caliban and the Witch: Women, the Body and Primitive Accumulation), ինչպես նաև «Լեոպոլդինա Ֆորտունատա» (Leopoldina Fortunati) աշխատությունը։ Այնտեղ նա քննադատում է Կարլ Մարքսի գաղափարը, ըստ որ կապիտալի նախնական կուտակումը դա բուն կապիտալիզմի ֆունդոմենտալ բնութագիրն է, որ ինքն իրեն պահպանելու համար կապիտալիզմը պահանջում է սեփականազրկված կապիտալի մշտական ազդեցությունը։
Ֆեդերիչին կապում է այդ սեփականազրկումը կնոջ չվճարվող աշխատանքի հետ, որն կապված է հասարակական վերարտադրության և այլ ֆունկցիաների հետ, նա դա ձևակերպում է, որպես կապիտալիստական տնտեսության աճի պատմական պայման, որն հիմնված է վարձու աշխատանքի վրա։ Դրա հետ կապված նա նշում է պատմական պայքարը հասարակության և կոմունիզմի համար։ Կապիտալիզմի ազատագրական հաղթանակը ֆեոդալիզմի դեմ հայացքների փոխարեն, Ֆեդերիչին ընկալում է կապիտալիզմի վերելքը որպես ռեակցիոն շարժում աճող կոմունիզմի դեմ, որն փորձում էր պահել սոցիալական պայմանագիրը։
1970-ական թվականներին, Ֆեդերիչին մասնակցում էր «Աշխատավարձ տնային գործերի դիմաց» նյույորքյան շարժմանը, նախաձեռնված Սելմոյ Ջեյմսի կողմից։


== Ծանոթագրություններ ==


== Արտաքին հղումներ ==
Սիլվիա Ֆեդերիչի, Կասկածելի աշխատանք. ֆեմինիստական տեսակետ, 2008
Սիլվիա Ֆեդերիչի. Կալիբանը և վհուկը
Շեքիի պատմության թանգարան

Շեքիի պատմության թանգարան (ադրբ.՝ Şəki Tarix Muzeyi), Ադրբեջանի Հանրապետության Շեքիի շրջանում գործող թանգարան։ Թանգարանն անվանակոչվել է ադրբեջանցի մանկավարժ, գրող և ազգագրագետ Ռաշիդ-բեկ Էֆենդիևի անունով։


== Պատմություն ==

Շեքիի պատմության թանգարանը հիմնադրվել է 1925 թվականի սեպտեմբերին։ Թանգարանի ներկայիս շենքը, որը գործում է 1980 թվականից, պատմական հուշարձան է, որը կառուցվել է 1895 թվականին ՝ զորանոցների նպատակով։
Թանգարանի ընդհանուր մակերեսը 924 մ² է։ Ցուցասրահները տեղակայված են 724 մ² տարածքում։ Թանգարանում ցուցադրվում են ավելի քան 5000 ցուցանմուշներ, որոնք արտացոլում են Շեքիի պատմությունը, մշակույթը, հին արվեստները, ազգագրությունն ու խոհանոցը։ 
Թանգարանն ունի տաղավարներ `նվիրված Հայրենական մեծ պատերազմում (1941-1945), Աֆղանստանում և Ղարաբաղում մարտնչած շեքիցիներին։
Թանգարանը բաղկացած է հետևյալ բաժանմունքներից.

Բնություն
Հին ժամանակներ
Ազգագրություն
Հանրապետություն
Գիտության, մշակույթի, բժշկական գործիչներ
Մարտական ​​համբավ
Շերամապահություն
Գյուղատնտեսություն
Շեքիի խոհարարական մշակույթ


== Ծանոթագրություններ ==
Զինովևո (գյուղ, Կոլոմենսկի շրջան)

Զինովևո (ռուս.՝ Зиновьево), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմեն Բաբալարյան

Արմեն Արամի Բաբալարյան (ծնվ. 14 հուլիսի 1967 թ.), հունահռոմեական ոճի ըմբիշ, ԽՍՀՄ միջազգային կարգի սպորտի վարպետ, ՀՀ վաստակավոր մարզիչ։


== Մարզական կարիերան ==
Բազմիցս մրցանակակիր է դարձել ԽՍՀՄ պատանեկան և երիտասարդական առաջնություններում, եղել է Խորհրդային Միության հավաքականի անդամ։ Մասնակցել է ԽՍՀՄ առաջնություններին, գավաթի խաղարկություններին և միջազգային մի շարք մրցաշարերի՝ բազմիցս գրավելով մրցանակային տեղեր։

1984 թ. - ԽՍՀՄ պատանիների առաջնության արծաթե մեդալակիր (52կգ), ԳԴՀ–ում կայացած Սոցիալիստական երկրների «Բարեկամություն> մրցաշարի հաղթող։
1985 թ. - ԽՍՀՄ պատանեկան առաջին խաղերի հաղթող (56կգ), «Բարեկամություն» մրցաշարի բրոնզե մեդալակիր, «Լոկոմոտիվ» մարզական ընկերության աշխարհի առաջնության բրոնզե մեդալակիր։
1986 թ. - ԽՍՀՄ երիտասարդների չեմպիոն (57կգ)։
1987 թ. – «Կրասնոդոն» միջազգային մրցաշարի հաղթող, ԽՍՀՄ երիտասարդների արծաթե մեդալակիր։
1989 թ. - ԽՍՀՄ գավաթակիր, Իվան Պոդդուբնու միջազգային մրցաշարի երկրորդ մրցանակակիր, ԽՍՀՄ մեծահասակների առաջնության 4–րդ տեղ։
1990 թ. - ԽՍՀՄ առաջնություն՝ 4–րդ տեղ։
1992 թ. - «Ակրոպոլիս» միջազգային մրցաշարի հաղթող։


== Մարզչական կարիերան ==
1995 թվականից անցել է մարզչական գործունեության։ 2004-2005 թթ. աշխատել է Իրանի Իսլամական Հանրապետության հունահռոմեական ոճի ըմբշամարտի հավաքականի մարզչական շտաբում։ 2005 թվականից ՀՀ երիտասարդական հավաքականի գլխավոր մարզիչն է։ Նրա ղեկավարությամբ տասնյակ ըմբիշներ հռչակվել են Եվրոպայի և աշխարհի չեմպիոններ, դարձել մրցանակակիրներ, այդ թվում նաև Օլիմպիական չեմպիոն, աշխարհի եռակի և Եվրոպայի հնգակի չեմպիոն Արթուր Ալեքսանյանն ու աշխարհի և Եվրոպայի չեմպիոն և օլիմպիական խաղերի արծաթե մեդալակիր Արսեն Ջուլֆալակյանը։ Պատրաստել է երիտասարդների աշխարհի չեմպիոններ՝ Արթուր Ալեքսանյան, Արսեն Ջուլֆալակյան, Կարապետ Չալյան, Նարեկ Խաչատրյան, Ռաֆիկ Մանուկյան, Կարեն Ասլանյան, Մալխաս Ամոյան, երիտասարդների Եվրոպայի չեմպիոններ՝ Կարապետ Չալյան, Գևորգ Ղարիբյան (կրկնակի), Հրանտ Կալաչյան, Տիգրան Մինասյան, Մալխաս Ամոյան։


== Կոչումներ ==
Հայաստանի Հանրապետության վաստակավոր մարզիչ (2009)
«Ծովակալ Հ.Ս. Իսակով» մեդալ (2018)
"Entraineur Emerite" FILA (ԸՄՖ)
«Գարեգին Նժդեհ» մեդալ (2015)
«Տրդատ Արշակունի» մեդալ
«Երևան քաղաքի սպորտի պատվավոր գործիչ» հուշամեդալ


== Ծանոթագրություններ ==
Ժամանակակից արվեստի շաբաթ (Սան Պաուլո)

Ժամանակակից արվեստի շաբաթ (պորտ.՝ Semana de Arte Moderna), արվեստի փառատոն, որն անցկացվել է Սան Պաուլոյում 1922 թվականի փետրվարի 11-ից փետրվարի 18-ը։ Այս փառատոնը համարվում է բրազիլական մոդեռնիզմի նախնական իրադարձությունը։ Չնայած փառատոնից առաջ շատ բրազիլացիներ աշխատում էին այս ոճով, սակայն սա հստակ սահմանեց ժանրի սահմանները և այն ներկայացրեց հասարակությանը։ Բրազիլիայի համար կարևոր նշանակություն ունեցող այս իրադարձությունը հաճախ համեմատվում է 1913 թվականին Նյու Յորքում ժամանակակից արվեստի միջազգային ցուցահանդեսի (Armory Show) հետ, որը լեգենդար հանգրվան էր ԱՄՆ արվեստի պատմության մեջ։
Ժամանակակից արվեստի շաբաթն անցկացվել է Սան Պաուլոյի քաղաքային թատրոնի շենքում, որտեղ ցուցադրվել են պլաստիկ արվեստի գործեր, անցկացվել են դասախոսություններ, համերգներ, պոեմների լսումներ։ Դրանով փառատոնը տարբերվում է Արմորիի շոուից, որի հետ այն հաճախ համեմատում են, քանի որ վերջինիս ժամանակ ցուցադրվում էին բացառապես տեսողական արվեստի գործեր։ Փառատոնը կազմակերպվել էր առաջին հերթին նկարիչ Էմիլիանու դի Կալվականտիի և բանաստեղծ Մարիո դե Անդրադեի կողմից՝ նպատակ ունենալով վերջ դնել երիտասարդ մոդեռնիստների երկարատև հակամարտությանը երկրի մշակութային իսթեբլիշմենթով, որը ղեկավարում էր Բրազիլիայի գրականության ակադեմիան, որը հստակորեն պահպանում էր ակադեմիական արվեստը։ Միջոցառումը ի սկզբանե դիտարկվել է որպես հակասական կամ նույնիսկ սադրիչ, իսկ ակադեմիայի անդամներից մեկը՝ Գրաս Արանիան, ենթարկվել է օստրակիզմին՝ «գեղագիտական հույզերը ժամանակակից արվեստում» վերնագրով զեկույցի համար։
Փառատոնին մասնակցած խումբը, չնայած իր նախնական մտադրություններին, չմնաց ամբողջական։ Բազմաթիվ խմբեր հեռացան։ Ընդհանուր առմամբ, դրանց մեջ գերակշռում էին երկու ուղղություն. «Մարդաֆագիստները» (մարդակեր), Օսվալդ դե Անդրեալի գլխավորությամբ, համաձայնեցին եվրոպական և ամերիկյան փորձին՝ սեփական ոճերը ստեղծելու համար։ Ազգայնականները, ընդհանուր առմամբ, մերժում էին արտաքին ազդեցությունը և փնտրում էին «զուտ բրազիլական» արվեստի ձևեր։ Խմբի առաջատարը Պլինիո Սալգադոն էր, որը հետագայում դարձավ ինտեգրալիզմի արմատական ֆաշիստական շարժման քաղաքական առաջնորդը և ձերբակալվեց բռնապետ Ժետուլիու Վարգասի կողմից հեղաշրջման փորձ կատարելու համար։
Շաբաթից առաջ Սան Պաուլոն Բրազիլիայի ամենահարուստ, բայց մշակութային առումով աննշան քաղաքն էր։ Այս շաբաթվա ընթացքում քաղաքը վերածվեց մոդեռնիստական շարժման կենտրոնի և ընդդիմության մեջ դրեց ավելի մշակութային, ավելի պահպանողական Ռիո դե Ժանեյրոյին։
Ժամանակակից արվեստի շաբաթը շարունակվեց նաև հաջորդ տարիներին։ Օրինակ՝ 1935 թվականի մայիսի 27-ին, որպես շաբաթվա մաս, տեղի ունեցավ Կամարգու Գուարնիերի աշխատանքների առաջին հրապարակային կատարումը, երբ ներկայացվեցին թավջութակի և դաշնամուրի համար նախատեսված նրա 1-ին սոնատը (1930)։


== Ծանոթագրություններ ==


== Արտաքին հղումներ ==
Brazil Body and Soul Guggenheim Museum (անգլ.)
Semana de Arte Moderna (պորտ.)
Փոքր Պամաճ

Փոքր Պամաճ (վրաց.` პატარა პამაჯი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 12 կմ արևմուտք, իսկ Վալե երկաթուղային կայարանից` 5 կմ արևելք։ Գտնվում է ծովի մակարդակից 1210 մ բարձրության վրա։


== Բնակչություն ==
Համաձայն 2002 թվականի տվյալների, գյուղն ուներ 658 բնակիչ, հիմնականում հայեր, որից 290 տղամարդ և 368 կին, իսկ 2014 թվականին գյուղում ապրում էր արդեն 454 մարդ, որից 207 տղամարդ և 247 կին։
Բնակիչներն զբաղվում են կարտոֆիլի մշակությամբ, այգեգործությամբ և բանջարաբուծությամբ։
Գյուղն ունի հայկական միջնակարգ դպրոց, ակումբ և բուժկայան։


== Պատմություն ==
Գյուղի բնակիչների նախնիները եկել են Էրզրումի նահանգից` 1830 թվականին։


== Ծանոթագրություններ ==
(5571) Լեսլիգրին

(5571) Լեսլիգրին (անգլ.՝ Lesliegreen), աստերոիդ աստերոիդների հիմնական գոտում։ Հայտնաբերվել է 1978 թվականի հունիսի 1-ին Կառլ Կամպերի կողմից Լա Սիլյայում։
Միջին հեռավորությունը Արեգակից կազմում է 3,024211 ա. մ., առավելագույնը մոտենում է 2,8207 ա. մ. հեռավորության վրա և հեռանում 3,2277 ա. մ.։ Արեգակի շուրջ մեկ ամբողջական պտույտ է կատարում 1920,95 երկրային օրվա ընթացքում, իր ուղեծրով շարժվելով միջինում 0,187407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5571) Լեսլիգրին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոստիշչե (այլ կիրառումներ)

Մոստիշչե, կարող է վերաբերել՝


== Ուկրաինայի բնակավայրեր ==
Մոստիշչե - գյուղ, Ուկրաինայի Սումիի մարզի Կրոլևեցի շրջանում
Մոստիշչե - գյուղ, Ուկրաինայի Վոլինի մարզի Կամեն-Կաշիրսկիի շրջանում


== Ռուսաստանի բնակավայրեր ==
Մոստիշչե - գյուղ Ռուսաստանի Սմոլենսկի մարզի Գագարինսկի շրջանի կազմում։
Մոստիշչե - գյուղ Ռուսաստանի Սմոլենսկի մարզի Գագարինսկի շրջանի կազմում։
Մոստիշչե - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Հանրապետության օր (Հնդկաստան)

Հանրապետության օր (հինդի՝ गणतंत्र दिवस, անգլ.՝ Republic Day), Հնդկաստանի ազգային տոն, որը մատնանշում է Հնդկաստանի սահմանադրության ընդունումը և 1950 թվականի հունվարի 26-ին երկրի բրիտանական դոմինիոնի կարգավիճակից հանրապետություն անցումը։
Սահմանադրությունը ընդունվել է Հնդկաստանի սահմանադիր ժողովի կողմից 1949 թվականի հունվարի 26-ին, բայց ուժի մեջ է մտել 1950 թվականի հունվարի 26-ին։ Հունվարի 26-ն ընտրվել է այն պատճառով, որ այդ օրը 1930 թվականին Հնդկական ազգային կոնգրեսի կողմից հռչակվել է Հնդկաստանի անկախության դաշնագիրը։
Սա Հնդկաստանի ազգային երեք տոներից մեկն է, մյուս երկուսն Անկախության օրն է (Հնդկաստանի անկախության օր) և Գանդի Ջայանտին (Գանդիի ծննդյան օր)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Indian Independence Act 1947
Բոնդարիի շրջան

Բոնդարիի շրջան (ռուս.՝ Бондарский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Բոնդարի։


== Աշխարհագրություն ==
Շրջանի տարածքի մակերեսը կազմում է 1270 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13139 մարդ։ Բնակչության խտությունը կազմում էր 10,35 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սեն Ժորժ դյու Բուա

Սեն Ժորժ դյու Բուա (ֆր.՝  Saint-Georges-du-Bois ) համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սյուրժեր կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17338։


== Բնակչություն ==
Համայնքի բնակչությունը 2010 թվականին կազմում էր 1743 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սեն Ժորժ դյու Բուայի վիճակագրության ազգային ինստիտուտ (ֆր.)
NEC

NEC (անգլ.՝ Nippon Electric Corporation, ), ճապոնական ընկերություն, որը Sumitomo հոլդինգի մաս է։ 2011 թվականին Fortune Global 500-ի ցանկում զբաղեցնում էր 241-րդ հորիզոնականը։


== Պատմություն ==
Ստեղծվել է Տոկիոյում 1899 թվականին։ Առաջին տարիներին NEC-ը զբաղվում էր հեռախոսային սարքավորումների արտադրանքով։


== Գործունեությունը ==
2005 թվականի սեպտեմբերի 30-ի դրությամբ այստեղ աշխատում էր մոտ 147․000 աշխատող՝ ամբողջ աշխարհից։ Ընկերությունն ունի․

ներկայացուցչություն 18 երկրում
23 գործարան՝ 12 երկրում
4 գիտահետազոտական կենտրոն՝ 4 երկրում
վաճառքի կազմակերպումով զբաղվող 61 ընկերություն՝ 26 երկրում


== Ծանոթագրություններ ==


== Արտաքին հղումներ ==
Ընկերության միջազգային կայքը (անգլ.)
Պոլիմերային սոսինձների ինստիտուտ (Վանաձոր)

Վանաձորի պոլիմերային սոսինձների ինստիտուտ գիտահետազոտական և նախագծային Է. Լ. Տեր-Ղազարյանի անվան, ԽՍՀՄ քիմիական արդյունաբերության մինիստրության «Սոյուզքիմպլաստ» համամիութենական միավորման գիտական հիմնարկություն էր։ 


== Հիմնադրում ==
Հիմնադրվել էր 1958 թվականին։ Սկզբում զբաղվում էր քիմիական արդյունաբերության ձեռնարկությունների հետազոտման և նախագծման աշխատանքներով և կոչվում էր Հայքիմգիտնախագիծ։ 1967 թվականին վերակառուցվել և մասնագիտացվել էր արդյունաբերության տարբեր բնագավառներում օգտագործվող պոլիմերային սոսնձող նյութերի, սինթետիկ խեժանյութերի ստեղծման, սոսինձների արտադրության ու ներդրման, ինչպես նաև քիմիական արդյունաբերության ձեռնարկությունների նախագծման, հոսող ջրերն արտադրական թափոններից մաքրելու աշխատանքների ուղղությամբ։ 


== Նախագծեր ==
Ունի գիտահետազոտական, նախագծային և փորձնական արտադրության բաժիններ։ Տարեկան արտադրանքը (սոսինձներ) 500 տ էր։ Կիրառվում է ավտոմոբիլաշինության, նավաշինության, ռադիոտեխնիկայի, նավթամշակման, պոլիգրաֆիական, փայտամշակման և արդյունաբերության այլ ճյուղերում։ Սոսնձի հիմնական սպառողը Վոլգայի (քաղաք Տոլյատի) ավտոգործարանն էր։ Ինստիտուտում նախագծվել էր Երևանի «Պոլիվինիլացետատ» գործարանը։
Վարորդ Վերայի համար

«Վարորդ Վերայի համար» (ռուս.՝ Водитель для Веры, ուկրաիներեն՝ Водій для Віри), 2004 թվականի ռուս-ուկրաինական ֆիլմ, որի ռեժիսորը և սցենարի հեղինակը եղել է Պավել Չուխրայը։


== Սյուժե ==
Ֆիլմի գործողությունները ծավալվում են Խորհրդային Միությունում 1960-ական թվականներին։ Սերժանտ Վիկտորը երիտասարդ է ու վայելչակազմ, կյանքին նայում է պարզ ու պրագմատիկ։ Նա պատրաստ է ամեն ինչի, որպեսզի հասնի իր գլխավոր նկատակին՝ առաջ գնալ կարիերայի ոլորտում։ Հաջողությունը Վիկտորի կողմն է, և կրեմլյան վաշտի կուրսանտին բանակային գեներալը դարձնում է իր անձնական վարորդը։
Գեներալ-լեյտենանտ Սերովը մտադիր է Վիկտորի ամուսնացնել իր կաղ ու անհաջողակ դստեր՝ Վերայի հետ, ինչը Վիկտորին բոլորովին չի վրդովվեցնում։ Նա մեծացել է մանկատանը, աղքատության մեջ և բարձր խավում տեղ գրավելու հնարավորության համար նա պատրաստ է ամուսնանալ գեներալի դստեր հետ։ Վերան չի նկատում նրա սառը հաշվարկը և մտերմանում է նրա հետ։ Վիկտորը, մշտապես հոգ տանելով Վերայի մասին, փոխում է վերաբերմունքը՝ աղջկա նկատմամբ զգալով կարեկցություն ու քնքշություն։
Նրանք տարօրինակ սիրավեպը զարգանում է Ղրիմում՝ Սևաստոպոլի մոտ գտնվող տանը։ Սևծովյան ափի արևը, 1960-ական թվականների երաժշտությունը, նորաձևությունը, կենցաղն ու զվարճանքները ֆիլմում ներկայացվում են պետական ոլորտում ազդեցության համար մղվող պայքարին զուգահեռ, և այդ պայքարում գեներալի, նրա հղի դստեր ու վարորդ Վիկտորի կյանքն ընդամենը մանրուք է։


== Դերերում ==


== Նկարահանող խումբ ==
Ռեժիսոր՝ Պավել Չուխրայ
Գլխավոր պրոդյուսերներ՝ Իգոր Տոլստունով, Ալեքսանդր Ռոդնյանսկի
Գործադիր պրոդյուսերներ՝ Միխայիլ Զիլբերման, Վիտալի Կոշման, Լյուդմիլա Զախարովա
Սցենարի հեղինակ՝ Պավել Չուխրայ
Օպերատոր՝ Իգոր Կլեբանով
Կոմպոզիտոր՝ Էդուարդ Արտեմև
Բեմադրող նկարիչ՝ Օլգա Կրավչենյա
Հագուստի նկարիչներ՝ Օլգա Պոգոդինա, Եկատերինա Դիմինսկայա, Աննա Կուզնեցովա
Մոնտաժող՝ Օլգա Գրինշպուն


== Մրցանակներ և անվանակարգեր ==
Ցանկը ներկայացված է ըստ IMDb կայքի տվյալների։


== Փաստեր ==
Մեքենայի՝ անդունդն ընկնելու տեսարանում «ԶԻՄ» իսկական մեքենայի փոխարեն ներքև է նետվել նրա կաղապարվածքը, որ կազմված է եղել թափքից ու մի քանի պահեստամասերից։
Ֆիլմը ներկայացվել է «Օսկար» մրցանակի Ուկրաինայի կողմից «Օտարալեզու լավագույն ֆիլմ» անվանակարգում, բայց  Ակադեմիան թույլ չի տվել այն ներկայացնել անվանակարգի, որովհետև պարզվել է, որ ֆիլմի ստեղծման գործում մեծ ներդրում են ունեցել ռուսական կինոընկերությունները։


== Ծանոթագրություններ ==


== Արտաքին հղումներ ==
«Վարորդ Վերայի համար» «Հայրենական կինոյի հանրագիտարան» կայքում
«Վարորդ Վերայի համար»(անգլ.) ֆիլմը Internet Movie Database կայքում
Արիստազաբալ (կղզի)

Արիստաբազալ (անգլ.՝ Aristazabal Island), կղզի, որը գտնվում է Խաղաղ օվկիանոսի ափին Կանադայի և Կոլումբիայի մոտ։


== Աշխարհագրություն ==
Արիստաբազալ կղզին գտնվում է Պրինսես Ռոյալ կղզուց հարավ-արևմուտք, իսկ Հեկատե ծոցից՝ հարավ-արևելք։ Աստրիբազալ կղզին Կամպանիա կղզուց բաժանվում է Կամանո նեղուցով, իսկ Պրայս կղզուց Լարեդո նեղուցով։ Աստրիբազալ կղզու մակերեսը կազմում է 420 կմ²։ Այս կղզին 10-րդն է մեծությամբ Խաղաղ օվկիանոսի Կանադայի կղզիներից։ Ցամաքի երկարությունը կազմում է 171 կմ։


== Պատմություն ==
Արիստաբազալ կղզին իր անունն ստացել է 1792 թվականի օգոստոսի 30-ին հրամանատար Ջասթին Կամանտոյի հրամանով կապիտան Գաբրիելա Արիստաբազալի պատվին՝ այդ ժամանակվա ամենահզոր և ամենահայտնի ծովային սպա։


== Ծանոթագրություններ ==
Ալիքյասա

Ալիքյասա, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր Դարաքենդ-Փարչենի ոստիկանական շրջանում՝ Թաշլուջա գետակի հովտում։
1829-1832 թթ.-ին ուներ 51, իսկ 1906 թ.-ին 192 թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր
Խասգյուղ (Քղիի գավառ)

Անվան այլ կիրառումների համար տե՛ս՝ Խասգյուղ (այլ կիրառումներ)Խասգյուղ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Արածանիի աջակողմյան վտակ Քղի ջուր գետի վերին հոսանքի աջ կողմում, Քղի քաղաքից արևմուտք։


== Պատմություն ==
1915 թվականի Մեծ եղեռնի ժամանակ 30 հայ բնակչից 25-ը կոտորվել են։


== Բնակչություն ==
1904 թվականին ուներ 24 տուն բնակիչ։


== Պատմամշակութային կառույցներ ==
Խասգյուղն ուներ հին եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ցուտոմու Հիոկի

Ցուտոմու Հիոկի (ճապ.՝ 日置 努, 20-րդ դար, Օկուտամա), ճապոնացի աստղագետ, աստերոիդների հայտնաբերող, աշխատում է Տոկիոյի պրեֆեկտուրայի Օկուտամա քաղաքում։
Ընդհանուր առմամբ այլ աստղագետների հետ համատեղ հայտնաբերել է 56 աստերոիդ, որոնցից 38-ը համատեղ Շուջի Հայակավայի հետ։
Նրա պատվին է անվանվել (5072) Հիոկի աստերոիդը։


== Ծանոթագրություններ ==


== Արտաքին հղումներ ==
Շկուրատովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Շկուրատովկա (այլ կիրառումներ)Շկուրատովկա (ռուս.՝ Шкуратовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուղ

Յուղ (նաև՝ ճարպեր), բնության մեջ լայնորեն տարածված կենդանական, հանքային կամ բուսական ծագում ունեցող նյութեր, կամ սինթետիկ միացություններ։ Յուղերը սովորաբար հեղուկ են, ճարպերն ընդհանրապես կարծր են կամ կիսակարծր՝ սովորական ջերմաստիճանի տակ։ Երկուսն էլ յուղալի են՝ շոշափելիս և յուղերի ու ճարպերի շատ տեսակները զանազան կերակուրների բաղկացուցիչ մաս են կազմում։
Տեխնիկական յուղերը օգտագործվում են արդյունաբերության և գյուղատնտեսության մեջ։


== Յուղերի տեսակներ ==


=== Կենսաբանական ծագում ունեգող յուղեր ===


=== Հանքային յուղեր ===


=== Սինթետիկ յուղեր ===


== Տես նաև ==
Կարագ
Ձեթ
Ճարպ
Մարգարին
Քսանյութեր
Մալչեզինե

Մալչեզինե (իտալ. Malcesine), կոմունա Իտալիայում՝ Վենետո մարզի Վերոնա գավառում, Գարդա լճի ափին։ Պատկերավոր կերպով անվանվում է «Գարդա լճի մարգարիտ»։ Տնտեսության առավել զարգացած ճյուղը զբոսաշրջությունն է։ Կա նաև ձիթապտղի ու ձեթի արտադրություն։
Բնակչությունը կազմում է 3.423 մարդ, բնակչության խտությունը՝ 50 մարդ/կմ²։ Զբաղեցնում է 68,19 կմ² տարածք։ Սահմանակից է Ավիո, Բրենտոնիկո, Բրենձոնե]], Ֆեռարա դի Մոնտե Բալդո, Լիմոնե սուլ Գարդա, Նագո-Տորբոլե, Ռիվա դել Գարդա, Տինիալե, Տրեմոզինե համայնքներին։ Փոստային ինդեքս՝ 37018։ Հեռախոսային կոդ՝ 045։
Բնակավայրի հովանավորն է համարվում Սան Բենինիոն։ Բնակավայրի տոնը նշվում է հուլիսի 26-ին։


== Կլիմա ==


== Տեսարժան վայրեր ==
Տեսարժան վայրերից են Սկալիջիրե ամրոցը (13-րդ դար)՝ միջնադարյան աշտարակով ու ամրություններով, Պիևե դի Սան Էստեբան (8-րդ դար) և Սանտա Մարիա դի Նավենե (11-րդ դար) եկեղեցիները։
1786 թվականին Մալչեզինեի համայնքապետը հարցաքննել է Գյոթեին, ում կասկածում էին լրտեսության մեջ այն պատճառով, որ ճեպանկարել էր ամրոցը։


== Պատկերասրահ ==

		
		
		

		
		
		


== Արտաքին հղումներ ==
Պաշտոնական կայք


== Ծանոթագրություններ ==
Շիրմեկ

Շիրմեկ (ֆր.՝ Schirmeck), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2491 մարդ, բնակչության խտությունը` 218.13 մարդ/կմ²։ Բնակավայրը զբաղեցնում է 11.42 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1433 աշխատունակ (15-64 տարեկան) բնակիչ, որոնցից ակտիվ էին 1017-ը, իսկ ոչ ակտիվները` 416։ Ակտիվության ցուցանիշը կազմում է 71,0 %։ 1017 աշխատունակ մարդկանցից աշխատել է 844 անձ (455 տղամարդ և 389 կին)։ Գործազուրկ են եղել 173 անձ (89 տղամարդ և 84 կին)։ 416 անաշխատունակներից 108-ը եղել են աշակերտներ կամ ուսանողներ, 162-ը` թոշակառուներ, իսկ 146-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անդրեաս Կոռնելիուս

Անդրեաս Կոռնելիուս (դան․՝ Andreas Cornelius, մարտի 16, 1993(1993-03-16), Կոպենհագեն, Դանիա), դանիացի ֆուտբոլիստ, ֆրանսիական «Բորդո» ակումբի և Դանիայի ազգային հավաքականի ֆուտբոլիստ։


== Կարիերա ==


=== Ակումբային ===
Անդրեաս Կոռնելիուսը «Կոպենհագեն» ակումբի սան է։ Թիմի կազմում իր նորամուտը կատարել է 2013 թվականի ապրիլի 9-ին՝ Դանիայի առաջնության՝ «Օրհուս» ակումբի դեմ խաղի 81-րդ րոպեին փոխարինելով Սեզար Սանտինին։ Մինչև մրցաշրջանի ավարտը հարձակվողը դաշտ է դուրս եկել ևս մեկ անգամ։
Հաջորդ առաջնության առաջին իսկ խաղում (2012 թվականի հուլիսի 15-ին ընդդեմ «Միդտյուլանի») Կոռնելիուսը խփել է իր առաջին գոլը «Կոպենհագենի» կազմում։ 2012 թվականի օգոտսոսի 1-ին կայացած «Բրյուգե» ակումբի դեմ խաղում Կոռնելիուսը կատարել է իր նորամուտը Չեմպիոնների լիգայի որակավորման փուլում։ Մրցաշարի երրորդ փուլի՝ «Լիլ» ակումբի դեմ խաղում «Կոպենհագենի» կրած պարտությունից հետո Կոռնելիուսը դանիական ակումբի կազմում շարունակել է հանդես գալ Եվրոպայի լիգայում, որտեղ մասնակցել է վեց խաղի և խփել մեկ գոլ՝ գրավելով «Մոլդե» ակումբի դարպասը 2012 թվականի սեպտեմբերի 30-ին։
2013 թվականի ամռանը տեղափոխվել է «Կարդիֆ Սիթի», որն առաջին անգամ պետք է հանդես գար անգլիական Պրեմիեր լիգայում։ Դանիացին ակումբի հետ կնքել է երկարաժամկետ պայմանագիր։


=== Հավաքականում ===
Անդրեաս Կոռնելիուսը հանդես է եկել Դանիայի պատանեկան հավաքականի մինչև 18 և մինչև 19 տարեկանների հավաքականներում։ 2012 թվականին հարձակվողը մասնակցել է երկու խաղի երիտասարդական հավաքականի կազմում։
Դանիայի ազգային հավաքականի կազմում Կոռնելիուսն իր նորամուտը կատարել է 2012 թվականի սեպտեմբերի 8-ին՝ մասնակցելով 2014 թվականի աշխարհի առաջնության որակավորման փուլի՝ Չեխիայի հավաքականի դեմ խաղում՝ հանդիպման ավարտից 20 րոպե առաջ փոխարինելով Նիկոլայ Յորգենսենին։ 2013 թվականի հունվարի 26-ին Կոռնելիուսը ձևակերպել է հեթ-տրիկ Կանադայի հավաքականի դեմ ընկերական խաղում՝ խփելով իր առաջին գոլերը հօգուտ Դանիայի ազգային հավաքականի։


== Ձեռքբերումներ ==
 ԿոպենհագենԴանիայի առաջնություն (2) – 2012/13, 2015/16
Դանիայի գավաթակիր (3) – 2011/12, 2014/15, 2015/16


== Վիճակագրություն ==
2013 թվականի ապրիլի 12-ի դրությամբ


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը Footballdatabase կայքում(անգլ.)
Նիժնեկալինով (Կոնստանտինովսկի շրջան)

Նիժնեկալինով (ռուս.՝ Нижнекалинов), գյուղ (խուտոր) Ռուսաստանի Դաշնության Ռոստովի մարզի Կոնստանտինովսկի շրջանում։ Մտնում է Պոչտովսկի գյուղական համայնքի կազմի մեջ։
Բրազորիա շրջան (Տեխաս)

Բրազորիա շրջան (անգլ.՝ Brazoria County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 301 044 մարդ, իսկ 2010 թվականին՝ 313 166մարդ։ Շրջկենտրոնն է Անգլտոն բնակավայրը։


== Պատմություն ==
Բրազորիա շրջանը պաշտոնապես կազմավորվել է 1836 թվականին։ Ինչպես և հարևան Բրազոս շրջանը, այս շրջանը նույնպես իր անվանումը ստացել է Բրազոս գետի անունից, որը հոսում է շրջանի տարածքով։


== Աշխարհագրություն ==
ԱՄՆ վիճակագրության բյուրոյի տվյալներով Բրազորիա շրջանի ընդհանուր մակերեսը կազմում է 4170 կմ², որից 3520 կմ²-ն զբաղեցնում է ցամաքը, իսկ 650 կմ²-ն կամ 16 %-ը՝ ջրային տարածքները։


=== Հարևան շրջաններ ===
Հարիս շրջան (հյուսիս)
Գալվեստոն շրջան (հյուսիս-արևելք)
Մատագորդա շրջան (հարավ-արևմուտք)
Ուարտոն շրջան (արևմուտք)
Ֆորտ Բենդ շրջան (հյուսիս-արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 241 767 մարդ, իսկ 2010 թվականին՝ 313 166 մարդ։ Բնակչության խտությունը կազմում էր 89 մարդ/կմ²։ Ռասայական կազմը հետևյալն էր՝ սպիտակամորթներ - 77,09 %, աֆրոամերիկացիներ – 8,50 %, բնիկ ամերիկացիներ (հնդկացիներ) – 0,53 %, ասիացիներ – 2,00 %, խաղաղօվկիանոսյան կղզիների բնակիչներ – 0,03 %, այլ ռասաների ներկայացուցիչներ – 9,63 %, երկու կամ ավելի ռասաների ներկայացուցիչներ – 2,22 %: Իսպանախոսները կամ լատինոամերիկացիները կազմում են բնակչության 22,78 %–ը (անկախ ռասայից)։ 2000 թվականի դրությամբ շրջանի բնակչության 12,1 %-ը գերմանացիներ էին, 7,2 %-ը՝ անգլիացիներ և 11,2 %-ը՝ ամերիկացիներ։
Տարիքային կազմը հետևյալն է՝ 28,60 % - 18 տարեկանից փոքր, 8,60 % - 18-24 տարեկան, 32,40 % - 25-44 տարեկան, 21,50 % - 45-64 տարեկան և 8,80 % - 65 և ավելի բարձր։ Շրջանի բնակչի միջին տարիքը 34 տարեկան է։ Յուրաքանչյուր 100 կնոջը բաժին է ընկնում 107 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 107,4 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Վերջին հացկերույթ

Վերջին հացկերույթ (վերջին ընթրիք, անգլ.՝ last meal), հատուկ սնունդ, որը տրվում է մահապատժի ենթարկված դատապարտյալներին՝ մահապատիժն իրականացնելուց առաջ։ Վերջին հացկերույթի ճաշացանկը սովորաբար ընտրում են մահապատժի ենթարկվածները՝ խելամիտ սահմաններում։ ԱՄՆ շատ նահանգներում մահապատժի ենթարկվածներն իրավունք ունեն օգտվել  վերջին հացկերույթից։ Այն բացառություն է կազմում Տեխաս նահանգում, որտեղ օրենքը հանվել է 2011 թվականին, այն բանից հետո, երբ մահապատժի ենթարկվածը շատ ուտելիք էր պատվիրել և ուտելիքներին չի էլ դիպչել։ Մինչ 2013 թվականը Մերիլենդ նահանգը մահապատժի ենթարկվածներին վերջին հացկերույթ չի նախատեսել, իսկ 2013 թվականին մահապատժը վերացվել է այս նահանգում։
ԱՄՆ շատ նահանգներում դատապարտյալների չափազանց տարաբնույթ պահանջներից  խուսափելու համար կան որոշակի սահմանափակումներ։ Ալկոհոլային խմիչքները շատ դեպքերում արգելված է մահապատժի ենթարկվածների համար։ Ֆլորիդա նահանգում դատապարտյալների պահանջած ուտելիքները պետք է ձեռք բերվի տեղի խանութներից, դրանց ընդհանուր արժեքը չպետք է անցնի 40 դոլարից։


== Վերջին ուտելիքից օգտվածներ ==
Աջմալ Ամիր Քասաբ․ ուտելիքից հրաժարվել է, բանտարկյալների համար նախատեսված սննդից մի քանի թարմ լոլիկ է ստացել։
Սադդամ Հուսեյն․ հավի միս բրնձի հետ, տաք ջուր և մեղր։
Թեդ Բանդի․ ուտելիքից հրաժարվել է, բայց նրան մատուցել են սթեյք, եփած ձվեր, կարագով նրբաբլիթներ, կաթով սուրճ և հյութ։ Նա ուտելիքներին ձեռք չի  տվել։
Ադոլֆ Այքման․ մեկ շիշ չոր գինի։
Փիթեր Քուրթեն․ շնիցել տապակած կարտոֆիլի հետ և մեկ շիշ սպիտակ գինի։
Չարլզ Ստարկվեդեր․ սթեյք և մեկ բանկա գարեջուր։
Էյլին Ուորնոս․ ուտելիքից հրաժարվել է, խնդրել է մեկ բաժակ սուրճ։
Ջոն Գեյսի․  տապակած ծովախեցգետիններ, հավի մսի կտորներ, կարտոֆիլ ֆրի և ելակ։
Գերի Գիլմոր․ համբուրգեր, պինդ եփած ձու, շոգեխաշած կարտոֆիլ, մի քանի բաժակ սուրճ և վիսկի։
Վելմա Բարֆիլդ․ մեկ տուփ չիպս և կոկա-կոլա։
Ռոննի Լի Գարդներ․ ծովային տասնոտանի խեցգետին (օմար), սթեյք, պաղպաղակ, կարկանդակ։
Ռիկի Ռեյ Ռեկտոր․ սթեյք, բալի գազավորված ըմպելիք, ընկույզով կարկանդակ։
Թոմաս Գրասսո․ շոգեխաշած մոլլուսներ, այլ ծովամթերքներ,  չիզբուրգեր, ելակ, դդումով կարկանդակ, կաթնային կոկտեյլ և սպագետտի։
Ռոբերտ Բյուելլ․ մեկ ձիթապտուղ։
Տիմոտի Մակվե․ անանուխով պաղպաղակ՝ շոկոլադե փշուրներով։
Ուիլյամ Բոնին․ երկու պիցցա, շոկոլադե պաղպաղակ, 18 բանկա կոկա-կոլա և պեպսի։


== Ծանոթագրություններ ==


== Արտաքին հղումներ ==
Заказы осуждённых к смертной казни в Техасе с 1982 по 2003 гг. (на англ. яз.)
ПОСЛЕДНЯЯ ТРАПЕЗА ИЗВЕСТНЫХ ПРЕСТУПНИКОВ США Archived 2019-09-25 at the Wayback Machine.
Գմունդեն

Գմունդեն (գերմ.՝ Gmunden), քաղաք Ավստրիայի Հանրապետության տարածքում։ Ըստ 2004 թվականի մարդահամարի՝ քաղաքը ունի 13.202 բնակիչ։ Քաղաքը նաև ամառային հանգստավայր է, առողջարան և մշակաբույսերի աճեցման կենտրոն։ Քաղաքը ունի նաև մեծ թվով աղի հանքեր։


== Աշխարհագրություն ==
Գմունդենի տարածքը կազմում է 63,49 կմ², իսկ կենտրոնի միջին բարձրությունը 425 մետր։


== Բնակչություն ==
2001 թվականի տվյալներով, քաղաքի բնակչությունը կամզում է 13,336 մարդ։ Բնակչության ճնշող մեծամասնությունը
ավստրիացիներն են՝ 88.4 %-ը։ Կան նաև մեծ թվով բոսնիացիներ (3.6%), իսկ նախկին հարավսլավիացիները կազմում են քաղաքի բնակչության 2.7%-ը։ 1.2 %-ը թուրքերն են, իսկ 1.1 %-ը գերմանացիները։


== Տրանսպորտ ==
Քաղաքը ունի նաև տրամվայների գիծ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.)